Hymn

Hymn (בעברית: הִמנוֹן) הוא אלבום האולפן השנים-עשר של הזמרת-יוצרת האנגלייה שרה ברייטמן. האלבום יצא לאור ב-9 בנובמבר 2018, בהוצאת חברת התקליטים דקה רקורדס. כמו כן, מתוך האלבום יצאו הסינגלים; "Sogni",‏ "Hymn",‏ "Miracle" ו-"Fly to Paradise". הוא הופק בחלקו על ידי פרנק פיטרסון. Hymn הוא האלבום הראשון של ברייטמן מזה חמש שנים, מה שהופך את פער היציאה בינו לבין קודמו לארוך ביותר בו ברייטמן לא הוציאה אלבום אולפן (חמש שנים בסך הכול). האלבום הגיע למקום הראשון במצעד האלבומים הקלאסיים. בנוסף לכך, זכה להצלחה במצעדים באוסטרליה, גרמניה, יפן וקנדה. ברייטמן הוציאה את אלבום האולפן האחד עשר שלה Dreamchaser בתחילת 2013. הוא כלל סוגות מוזיקליות שונות שלא אפיינו את אלבומיה הקודמים. במסגרת האלבום שיתפה פעולה עם המפיקים המוזיקליים מייק הדג'ס וסאלי הרברט לאחר עשרים שנים של עבודה מתמשכת עם פרנק פיטרסון. האלבום זכה להערכה מטעם מבקרי המוזיקה; חלקם טענו שמדובר באלבום הטוב ביותר שלה. על מנת לקדם את האלבום החדש שלה, יצאה שרה לסיבוב הופעות עולמי שארך שנתיים, בשם "Dreamchaser World Tour". סיבוב ההופעות כלל 106 הופעות ב-23 מדינות, והפך לשני בגודלו של ברייטמן בקריירה שלה. בשנת 2015, ברייטמן הייתה צפויה לנסוע לתחנת החלל הבין-לאומית אך ביטלה את הטיול מסיבות אישיות. בשנים 2016 ו-2017, יצאה ברייטמן לשני סיבובי הופעות נוספים: "Gala: An Evening with Sarah Brightman", ו-"Royal Christmas Gala" בהם התארחו מוזיקאים כדוגמת אמיליה ברייטמן וגרגוריאן. שני סיבובי ההופעות התקיימו כאמצעי לקידום אלבום האוסף האחד עשר שלה, Gala – The Collection. הקלטותיו של Hymn התקיימו במהלך השנתיים הללו. לפי אתר האינטרנט של ברייטמן, ההקלטות של Hymn החלו בתחילת 2016. פיטרסון דיבר עם ברייטמן על יצירת אלבום חדש אך היא לא הייתה בטוחה בכך. ברייטמן, שתכננה לקחת חלק במשימת טיסת חלל עתידית לתחנת החלל הבין-לאומית, עצרה את אימוני הקוסמונאוטים שלה ברוסיה, מה שהותיר בה תחושה שלילית שהובילה לכך שהיא לא רצתה להקליט מוזיקה חדשה. לאחר ששהתה זמן מה בפלורידה, ברייטמן ופיטרסון החליטו להתחיל להקליט פרויקט מוזיקלי חדש, שיעסוק באופטימיות. הפקת האלבום הוכרזה רשמית ב-9 בדצמבר 2016. תמונה של שרה באולפני נמו בהמבורג, גרמניה, הועלתה לעמוד הפייסבוק שלה עם הכיתוב "ההתחלה של משהו מיוחד". תמונות נוספות הועלו ככל שהחודש נמשך. ב-3 בינואר 2017, עלתה לעמוד הפייסבוק הרשמי שרה תמונה שלה עובדת לצד המפיק הוותיק פרנק פיטרסון. אירוע זה סימן את שיתוף הפעולה התשיעי באולפן של ברייטמן ופיטרסון והראשון מאז אלבום חג המולד הראשון שלה, A Winter Symphony, משנת 2008. העדכונים אודות הפקת האלבום נמשכו לאורך השנה. ב-23 בפברואר 2017, פיטרסון העלה תמונה לעמוד הפייסבוק שלו, וחשף כי מפגשי הקלטות נוספים מתקיימים באולפני וילג'. ב-9 במרץ 2017 הועלתה לחשבונות המדיה החברתית שלה תמונה של שרה מלווה במקהלת באולפן הקלטות בלוס אנג'לס. תמונות האולפן וההקלטות הועלו לאינטרנט ב-5 באפריל, 15 באפריל ו-13 ביוני 2017, יחד עם מידע נלווה נוסף. ב-30 באוקטובר 2017, הוכרז כי הקלטות אלבום האולפן של ברייטמן נמשכות באולפני אבי רוד ביחד עם התזמורת הסימפונית של לונדון. פטריק האוס, סטיב סידוול ופול בייטמן צוינו בקרדיטים של Hymn גם כן. באלבום נכללו שירים מסוגת הפופ האופראי. ברייטמן נאלצה להשהות את הקלטות האלבום עקב יציאתה לסיבוב ההופעות "Royal Christmas Gala"; סיבוב הופעות בו התארחו גרגוריאן, מריו פרנגוליס (אנ'), נרצ'יס יוסטין איאנאו (אנ') ופרננדו וארלה (אנ'). סיבוב ההופעות החל ב-20 בנובמבר 2017, באולבורג, דנמרק, והסתיים ב-23 בדצמבר באותה השנה, בווינה, אוסטריה, יום לפני ערב חג המולד. סיבוב ההופעות כלל 23 תאריכי הופעות בסך הכול, כולל ביקורה הראשון של ברייטמן בפולין, ובתקופת עונת החגים. ברייטמן המשיכה להקליט את האלבום ב-10 בינואר 2018, כפי שפורסם באתר האינטרנט שלה. כמה ימים לאחר מכן, נודע כי טום לורד-אלג' השתתף בהקלטות של האלבום. תהליך ההקלטה של Hymn התקיים בסך הכול בשבע ערים: המבורג, מיאמי, לונדון, ונקובר, לוס אנג'לס, ניו יורק ובודפשט. ב-20 ביוני נודע כי צילומי האלבום התקיימו בכנסיית פריורי של ברתולומאוס הקדוש בלונדון. ב-3 ביולי 2018, שרה הודיעה באמצעות הטוויטר ששלב ההקלטה הסתיים. מידע על האלבום Hymn באתר MusicBrainz האלבום Hymn באתר Discogs האלבום Hymn באתר ספוטיפיי פרנק פיטרסון, פטריק האוס, סטיב סידוול, פול באטמן, טום לורד-אלג'י Hymn, 2018, נבדק ב-2022-01-24 Billboard 200 Chart Moves: Mariah Carey, Elvis Presley & Bing Crosby Return With 'Christmas' Albums, Billboard Sarah Brightman - Sogni, Discogs (באנגלית) Sarah Brightman Featuring YOSHIKI - Miracle (Sarah's Version), Discogs (באנגלית) Sarah Brightman & The Eric Whitacre Singers - Fly To Paradise, Discogs (באנגלית) Hymn, נבדק ב-2019-09-07 Sarah Brightman Chart History, Billboard Dreamchaser - Sarah Brightman | Songs, Reviews, Credits | AllMusic (באנגלית), נבדק ב-2022-02-10 "Dig These Discs :: Sarah Brightman, Fantasia, Jessie Ware, Michael Buble, Joshua Radin" "Singer Sarah Brightman calls off flight to space station". Reuters (באנגלית). 2015-05-13. נבדק ב-2022-02-10. New Album, Sarah Brightman (באנגלית אמריקאית) Sarah Brightman - The start of something special. | פייסבוק, באתר www.facebook.com Sarah Brightman - Sarah in studio with producer Frank Peterson! | פייסבוק, באתר www.facebook.com A Winter Symphony, 2008-01-01, נבדק ב-2022-02-10 Sarah is Recording Her New Album All Around the Globe, Sarah Brightman (באנגלית אמריקאית) Let the magic begin!, Sarah Brightman (באנגלית אמריקאית) Back in the studio!, Sarah Brightman (באנגלית אמריקאית) Sarah Continues to Record New Music Around the World, Sarah Brightman (באנגלית אמריקאית) Sarah Records with the London Symphony Orchestra at Abbey Road Studios, Sarah Brightman (באנגלית אמריקאית) sallida, Royal Christmas Gala Vienna 2017 | Sarah Brightman | Lemontrend, lemontrend.com (באנגלית אמריקאית) Royal Christmas Gala, Sarah Brightman (באנגלית אמריקאית) Royal Christmas Gala - Additional European Dates Announced, Sarah Brightman (באנגלית אמריקאית) Royal Christmas Gala - wielkie świąteczne widowisko. Sarah Brightman po raz pierwszy zaśpiewała w Polsce!, www.eska.pl Sarah Returns To The Studio!, Sarah Brightman (באנגלית אמריקאית) Working On The New Album!, Sarah Brightman (באנגלית אמריקאית) Hymn, Sarah Brightman (באנגלית אמריקאית) "Personal Message from Sarah, BTS Photos from London Photo Shoot and New Album News!", Twitter "Hooray! Last Album Recordings!!", Twitter